SET เปิดเช้ารูดหนัก 22 จุด เซ่นปัจจัยลบนอก-ในประเทศ เสี่ยงหลุดแนวรับ 1,675 จุด!
SET เปิดเช้ารูดหนัก 22 จุด เซ่นปัจจัยลบนอก-ในประเทศ เสี่ยงหลุดแนวรับ 1,675 จุด!
SET เปิดเช้ารูดหนัก 22 จุด เซ่นปัจจัยลบนอก-ในประเทศ เสี่ยงหลุดแนวรับ 1,675 จุด!
2 ส.ค. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,677.06 จุด ลบ 22.69 จุด หรือ 1.33% สูงสุดที่ 1,681.51 จุด ต่ำสุดที่ 1,676.31 จุด มูลค่าการซื้อขาย 7.1 พันล้านบาท 
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้ปรับตัวลงตามตลาดหุ้นทั่วโลก โดยตลาดหุ้นในภูมิภาคเอเชียเช้านี้ต่างปรับตัวลง เช่นเดียวกับตลาดหุ้นสหรัฐฯ ภายหลังจากที่ประธานาธิบดีโดนัลด์ ทรัมป์ ของสหรัฐ เตรียมเรียกเก็บภาษีนำเข้าสินค้าจากจีนอีก 10% คิดเป็นมูลค่า 3 แสนล้านเหรียญสหรัฐฯ โดยจะเริ่มเก็บวันที่ 1 ก.ย.นี้ ซึ่งทำให้นักลงทุนกังวลเศรษฐกิจโลกจะชะลอตัวมากขึ้น
นอกจากนี้ราคาน้ำมันดิ่งลงแรง โดย WTI ร่วงเกือบ 8% และ Brent ร่วงราว 7% รวมถึงตัวเลขจากสถาบันจัดการด้านอุปทานของสหรัฐ (ISM) ภาคการผลิตของสหรัฐฯก็ออกมาแย่กว่าที่คาด ส่วนของญี่ปุ่น, ยุโรป และจีน ก็หดตัวอยู่ ทำให้ตลาดที่อิงเศรษฐกิจโลกปรับตัวลงมากในวันนี้
พร้อมให้แนวรับ 1,690 ถัดไป 1,675-1,680 จุด ส่วนแนวต้าน 1,700-1,705 จุด
ขณะที่ล่าสุด ในช่วงเช้าที่ผ่านมาได้เกิดเหตุระเบิดหลายจุด โดยเมื่อเวลา 07.00 น. เกิดเหตุระเบิดบริเวณสวนหย่อมหน้าศูนย์ราชการ อาคาร B แต่ไม่มีผู้ได้รับบาดเจ็บ และเกิดเหตุระเบิดอีก 2 ครั้ง บริเวณหน้าตึกมหานคร และทางเท้าใกล้บริเวณทางขึ้นสถานีรถไฟฟ้าบีทีเอส ช่องนนทรี
ด้านนายสุรพงษ์ เลาหะอัญญา กรรมการ บริษัท บีทีเอส กรุ๊ป โฮลดิ้ง จำกัด (มหาชน) หรือ BTS เปิดเผยว่า ได้รับรายงานว่าเกิดเหตุระเบิดบริเวณหน้าตึกมหานคร และทางเท้าใกล้บริเวณทางขึ้นสถานีรถไฟฟ้าบีทีเอส ช่องนนทรี  ดังกล่าว เบื้องต้นมีผู้ได้รับบาดเจ็บแต่ไม่ยังทราบจำนวนแน่นอน
อนึ่ง เมื่อช่วงบ่ายวานนี้ ได้เกิดเหตุลอบวางวัตถุต้องสงสัยบริเวณป้ายด้านหน้าสำนักงานตำรวจแห่งชาติด้วย